### Resume

Efter indgået økonomiaftaler mellem KL/DR og regeringen står det klart, at der ikke er udsigt til fuld kompensation for trafikselskabernes økonomiske udfordringer. Der er dermed en forventning om en ikke ubetydelig efterregning til kommunerne og regionerne. Sydtrafik har opgjort deres forventede økonomiske udfordringer for kollektiv trafik i 2022. Der gives en orientering herom.

### Sagsfremstilling

Teknisk udvalg drøftede den 3. maj 2022 punkt nr. 94, drøftelse – forventede udgifter til kollektiv trafik i 2022. Her gives en orientering om stigende udgifter til den kollektive trafik i 2022.

I starten af juni blev der indgået økonomiaftaler mellem KL/DR og regeringen. De to økonomiaftaler tager desværre ikke højde for det corona efterslæb, som der fortsat er i de regionale trafikselskaber. Samlet set har trafikselskaberne i [adresse] indmeldt manglende indtægter (færre passagerer) og øgede udgifter (ekstraordinær rengøring) for 2022 på ca. 480 mio. kr. og for 2023 på ca. 135 mio. kr. I økonomiaftalerne blev der aftalt kompensation til trafikselskaberne for 2022 på 200 mio. kr. og ingen ting i 2023.

Dette skal samtidig sammenholdes med, at den kollektive trafik er hårdt ramt at kraftig stigende omkostninger på grund af de meget høje brændstofpriser. Underordnet om bussen kører på diesel, gas eller el.

I vedhæftet bilag er de forventede merudgifter opgjort. For Vejle Kommune er det anslået til knap 7,6 mio. kr. for 2022.

De manglende indtægter og øgede omkostninger grundet covid-19 er engangsomkostninger, som forventes at være væk i 2024, under forventning af at covid ikke blusser op igen, og der laves nye restriktioner. Engangsomkostningen opstår desværre alene fordi der ikke gives fuld kompensation fra regeringen, selvom der var sat det i udsigt til både KL og DR.

Hvad angår brændstofpriserne, så er der en vis forventning om, at de er meget høje det mest af i år.

Udsigterne for brændstofspriserne i 2023 og fremover er usikre.

I økonomiaftalen er der tilføjet følgende:

Regeringen, KL og Danske Regioner er endvidere enige om at drøfte håndtering af de regionale trafikselskaber for 2022 i september 2022, når der er større klarhed om selskabernes situation i lyset af udfasningen af COVID-19-restriktioner.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Nedskæringerne i den kollektive trafik vil få negative konsekvenser for klimaet, hvis flere investerer i bil nr. 2 eller 3. Reduktion i den kollektive trafik kan medføre en forringelse af den grønne mobilitet.

### Teknik- og Miljødirektøren indstiller,

|  |  |
| --- | --- |
| at | orienteringen tages til efterretning. |

### Beslutning

Taget til efterretning.

Ziggy Vestergaard og Søren Thomsen var fraværende.